stanford-oval/wikipedia huggingface dataset:
Juhana Oskar Levänen

Kappalainen Oskari Levänen.
Juhana Oskar Levänen (30. huhtikuuta 1865 Perttula – 17. huhtikuuta 1918 Somero) oli suomalainen pappi, jonka punaiset surmasivat Suomen sisällissodan aikana.
Leväsen vanhemmat olivat talollinen Matti Lundeqvist ja Maria Klemelä. Hän pääsi ylioppilaaksi 1889 Turun lyseosta. Levänen suoritti vuonna 1895 Helsingin yliopistossa teologian erotutkinnon ja hänet vihittiin papiksi samana vuonna.
Levänen oli Somerolla kappalaisena vuodesta 1898 alkaen.
Juhana Oskar Levänen oli naimisissa vuodesta 1895 Edla Genoveva Lindebergin kanssa.
Kirjallisuutta

Levänen, Johanna: Kun me kuolleet heräämme.  [Helsinki]:  [J. Levänen], 1988.  ISBN 952-90-0034-0.
Sucre (rahayksikkö)

ALBA-maat
SUCRE (Sistema Único de Compensación Regional, Yhtenäinen alueellinen korvausjärjestelmä) tai sucre on alueellinen virtuaalivaluutta, joka on tarkoitus ottaa käyttöön latinalaisamerikkalaisissa ALBA-maissa. Sucren tarkoitus on korvata Yhdysvaltojen dollari vaihdon valuuttana, jotta Yhdysvaltojen poliittinen valta vähenisi Latinalaisessa Amerikassa.
Sucren suunniteltu käyttöönotto virtuaalivaluuttana rinnastuu euron käyttöön tilivaluuttana vuodesta 1999. Sucren arvo määräytyisi jäsenvaltioiden valuutoista muodostetun korin mukaisesti, jossa kunkin valuutan painoarvo riippuu kansantalouden koosta.
Sucren nimi on lyhenne, mutta viittaa samalla vapaustaistelija Antonio José de Sucreen. Sucren valuuttakoodi on XSU valuuttoja listaavassa  ISO 4217 standardissa.
Historia

Sucren käytöönotosta päätettiin heinäkuussa 2009, ja se otettiin virtuaalivaluuttana käyttöön vuoden 2010 alkupuolella Venezuelassa ja Ecuadorissa. Käyttöönotettaessa yksi sucre vastasi 1,25 Yhdysvaltojen dollaria.
Sucren käyttö oli suurinta vuonna 2012, jolloin sillä vaihdettiin miljardin dollarin edestä valuuttaa. Vuonna 2015 sucren avulla vaihdettiin enää 345 miljoonan dollarin edestä valuuttaa.
Uruguay liittyi Sucreen vuonna 2013.
Tilanne nyt

Dominikaaninen tasavalta, Saint Vincent ja Grenadiinit ja Antigua ja Barbuda ovat mukana ALBAssa, mutta ne käyttävät Itä-Karibian dollaria maksuvälineenä ja ovat osana Karibian rahaunionia Eastern Caribbean Currency Union (ECCU). Näin ollen ne eivät ole liittyneet SUCRE-järjestelmään.
Ecuador otti käyttöön vuonna 2000 Yhdysvaltain dollarin taistellakseen oman valuuttansa Ecuadorin sucren inflaatiota vastaan. Ecuador käyttää yhä päävaluuttanaan dollaria.
Venezuela esitti Petro kryptovaluutan käyttöönottoa sucren tilalle 2018.
John Higgins (sarjakuvapiirtäjä)

John Higgins (s. 1949) on brittiläinen sarjakuvapiirtäjä ja käsikirjoittaja, joka tunnetaan varsinkin työstään englantilaisen 2000 AD -sarjakuvalehden parissa. Hän on tullut tunnetuksi myös värittäjänä, sillä saralla hänen merkittävin saavutuksensa on ollut Alan Mooren ja Dave Gibbonsin Vartijat-sarjakuvaromaanin väritystyö.
Joachim Maass

| Joachim Maass> Henkilötiedot |
| --- | --- |
Syntynyt: 1901 Hampuri, Saksa
Kuollut: 1972 (70–71 vuotta) New York, Yhdysvallat
Kansalaisuus:  Saksa
Ammatti:  kirjailija
Kirjailija
Äidinkieli: saksa
Tuotannon kieli: saksa
Pääteokset:  Der Fall Gouffe
Aiheesta muualla
Löydä lisää kirjailijoitaKirjallisuuden teemasivulta
Joachim Maass (1901 Hampuri, Saksa – 1972 New York, Yhdysvallat) oli saksalainen kirjailija. Hän asui vuodesta 1933 maanpaossa Yhdysvalloissa ja toimi sotavuosina saksalaisen kirjallisuuden professorina.
Maass kuvaa kahdessa romaanissaan Hampuria. Hänen pääteoksensa on 1952 ilmestynyt Der Fall Gouffe.
Aiheesta muualla

Kuvia tai muita tiedostoja aiheesta Joachim Maass Wikimedia Commonsissa
Sharm el-Sheikhin ilmastokokous 2022

Earth Summit, 1992
YK:n ilmastonmuutos­konventti
COP11: Montreal, 2005
COP13: Bali, 2007
COP15: Kööpenhamina, 2009
COP16: Cancún, 2010
Vihreä ilmastorahasto
COP21: Pariisi, 2015
Pariisin ilmastosopimus
COP26: Glasgow, 2021
COP27: Sharm el-Sheikh, 2022
COP28: Dubai, 2023
COP29: Baku, 2024
Raportit ja vetoomukset
Kioton pöytäkirja
Sternin raportti, 2006
Oregonin vetoomus
Kokouspaikka.
Yhdysvaltain presidentti Joe Biden ja Egyptin presidentti Abdel Fattah al-Sisi tapasivat.
Mielenosoittaja maalaa Lontoossa paitaa, jossa vaaditaan Egyptiä vapauttamaan brittiläis-egyptiläinen demokratia-aktivisti Alaa Abd El-Fattah.
Sharm el-Sheikhin ilmastokokous (COP27, Conference of the parties) järjestettiin Egyptissä 6–20. marraskuuta 2022. Siinä YK:n ilmastonsuojelun puitesopimuksen allekirjoittajamaat kokoontuivat tarkastelemaan ilmastopolitiikkaansa.
Taustaa

Egypti valittiin ilmastokokouksen järjestäjäksi edellisessä, vuoden 2021 Glasgow’n ilmastokokouksessa. Se oli ainoa ehdokas Afrikasta, jonka vuoro oli järjestää kokous.
Kokousta edeltävä SBSTA:n (Subsidiary Body for Scientific and Technological Advice, Tieteellinen ja tekninen avustava toimielin) konferenssi Bonnissa kesäkuussa 2022 päättyi riitaisana, kun rikkaat ja köyhät olivat eri mieltä siitä, keskustellaanko ilmastonmuutoksen vaikutusten rahallisesta korvaamisesta. Köyhät maat halusivat sen agendalle, EU ja Yhdysvallat kieltäytyivät.
Lokakuun lopulla 2022 Yhdistyneiden kansakuntien ympäristöohjelma varoitti raportissaan, ettei ole enää mitään uskottavaa keinoa pitää maapallon lämpeneminen korkeintaan 1,5 asteessa. Raportin mukaan päästöjen odotetaan laskevan vuoteen 2030 mennessä alle prosentilla, kun 1,5 asteeseen pääseminen vaatisi niiden vähenemistä 45 prosentilla. Nykyisillä toimilla lämpötila nousisi vuosisadan loppuun mennessä 2,8 asteella, ja ehdotetuilla lisätoimilla 2,4 asteella.
Tavoitteet

Kokouksessa päähuomio oli päästöjen vähentämisellä, ilmastonmuutokseen sopeutumisella ja köyhimpien maiden auttamisella. Lisäksi pyrittiin sopimaan ilmastonmuutoksen takia tuhoja kohdanneiden valtioiden rahallisesta tukemisesta (loss and damage finance), maailmanlaajuisesta päästöjen hinnoittelusta sekä hiilen käytön vähentämisestä.
Tulokset

Osallistujamaat sitoutuivat aiemmin sovittuun 1,5 asteen lämpenemisrajaan ja päätösasiakirjassa kehotettiin ensimmäistä kertaa uusiutuvan energian käyttöön. Kokouksessa sovittiin myös kehittyviä maita auttavan vahinkorahaston perustamisesta. Muun muassa YK:n pääsihteeri António Guterres, EU:n pääneuvottelija Frans Timmermans sekä Suomen ympäristöministeri Maria Ohisalo pitivät kokouksen tuloksia riittämättöminä.
Kritiikkiä

Egyptiläiset kansalaisjärjestöt syyttivät Egyptiä siitä, että hallitusta arvostelevia tahoja oli estetty osallistumasta kokoukseen.
Aiheesta muualla

Kuvia tai muita tiedostoja aiheesta Sharm el-Sheikhin ilmastokokous 2022 Wikimedia Commonsissa
Ilmastokokouksen verkkosivut (Arkistoitu – Internet Archive) (englanniksi)
Jevgeni Kokovin

Jevgeni Stepanovitš Kokovin (ven. Евгений Степанович Коковин; 22. tammikuuta (J: 9. tammikuuta) 1913 Arkangeli – 7. elokuuta 1977 Arkangeli) oli venäläinen lastenkirjailija.
Jevgeni Kokovin syntyi merimiehen perheeseen. Hänen ensimmäinen kertomuksensa ilmestyi arkangelilaisessa sanomalehdessä vuonna 1931 ja ensimmäinen kertomuskokoelma Vozvraštšenije korablja (”Laivan paluu”) vuonna 1939. Parhaiten kirjailija tunnetaan Arkangelin esikaupungin Solombalan lapsia kuvaavista kertomuksista. Ne ilmestyivät erillisenä kirjana Detstvo v Solombale (”Lapsuus Solombalassa”) ensimmäisen kerran vuonna 1947.
Suomennettu teos

Lapsuus Solombalassa. Suom. P. Alatalo. Petroskoi: Karjalais-suomalaisen SNT:n valtion kustannusliike, 1955.
Lapsuus Solombalassa. Suom. Airi Leppänen. Helsinki: Like, 2006.
Soutu kesäolympialaisissa 2020 – naisten perämiehetön nelonen

Naisten soudun perämiehetön nelonen Tokion kesäolympialaisissa 2020 kilpaillaan 24.–28. heinäkuuta Sea Forest Waterwaylla. Kilpailuun osallistuu 10 venettä.
Karsinnat

Olympialaisiin pääsee 10 venettä. MM-kilpailuissa 2019 jaettiin 8 maapaikkaa. Kaksi paikkaa jaetaan erillisessä karsintaregatassa.
Karsinnat > Paikan varmistaneet maat

| Kilpailu/karsintatapa | Ajankohta | Paikat |  |
| --- | --- | --- | --- |
| MM-kilpailut 2019 | 25. elokuuta – 1. syyskuuta 2019 | 8 |  Australia    Alankomaat    Tanska    Puola    Romania    Yhdysvallat    Iso-Britannia    Kanada |
| Erillinen karsintaregatta | 16.–18. toukokuuta 2021 | 2 |  Irlanti    Kiina |
Jon Jonsson (syntynyt 1582)

Arboga
Jon Jonsson oli ruotsin kuningas Kaarle IX:n kamarihenkilö, Gripsholmin linnanvouti, asetehtaan johtaja ja Arbogan pormestari. Hän syntyi 11. huhtikuuta 1582 Vissefjärdassa. Hän kuoli 1663 jälkeen.
Jonsson oli Vissefjärdan kirkkoherran poika. Isä oli Jonas Jonæ (latinaksi Jonsson) ja äiti Catarina Nilsdotter Halvhjort av Älmtaryd. Hän kävi koulua Kalmarissa noin 1589, Linköpingissä noin 1598–1599 ja Växjössä noin 1599–1600. Sitten hän palveli Kaarle IX kamarimiehenä, oli ratsastaja 1602–1604 ja linnanvouti Gripsholmin linnassa 1605. Vuonna 1605 Jon Jonssonista tuli tehtaanjohtaja Arbogan, Eskilstunan ja Närke’n aseiden työpajoissa. Vuosina 1631–1663 hän oli Arbogan kaupungin pormestari.
Jon Jonsson tunnetaan parhaiten ”retkeilykirjastaan”, muistelmistaan elämästään vuoteen 1620 asti. Sen ensimmäinen osa kertoi elämästä Kaarle IX: n palveluksessa ja mm. hänen kuvauksensa Kirkholmin taistelusta.
Hänen vaimonsa oli jahtimestarin tytär Anna ja heidän lapsillaan oli sukunimi Palmgren. Yksi hänen lapsenlapsistaan oli professori Johan Palmroth.
Soturi (elokuva)

| Soturi> The Brave |
| --- | --- |
 Elokuvan juliste
Ohjaaja:  Johnny Depp
Käsikirjoittaja:  Gregory McDonald Paul McCudden Johnny Depp D.P. Depp
Tuottaja:  Charles Evans, Jr. Carroll Kemp
Säveltäjä:  Iggy Pop
Kuvaaja:  Vilko Filac
Leikkaaja:  Pascale Buba
Pääosat:  Johnny Depp Cody Lightning Nicole Mancera Marlon Brando Elpidia Carrillo
Valmistustiedot
Valmistusmaa:   Yhdysvallat
Tuotantoyhtiö:  Majestic Films International
Ensi-ilta:  1997
Kesto:  123 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Soturi (The Brave) on näyttelijä Johnny Deppin esikoisohjaus, jonka hän kirjoitti yhdessä veljensä kanssa. Se ilmestyi vuonna 1997.
Elokuvan musiikin sävelsi Iggy Pop.
Juoni

Epätoivoinen intiaani Raphael vapautuu vankilasta, ja tulevaisuus vapaudessa näyttää synkältä, sillä Raphaelilla on asuntovaunussa majaileva perhe elätettävänään eikä työstä ole tietoakaan. Kun Raphaelille tehdään raju tarjous rahan hankkimiseksi, hän suostuu perheensä takia.
Näyttelijät

| 0 | 1 | 2 |
| --- | --- | --- |
|  Johnny Depp  | … |  Raphael   |
|  Marlon Brando  | … |  McCarthy   |
|  Marshall Bell  | … |  Larry   |
|  Elpidia Carrillo  | … |  Rita   |
|  Frederic Forrest  | … |  Lou Sr.   |
|  Clarence Williams III  | … |  Isä Stratton   |
|  Max Perlich  | … |  Lou Jr.   |
|  Luis Guzmán  | … |  Luis   |
|  Cody Lightning  | … |  Frankie   |
|  Nicole Mancera  | … |  Marta   |
|  Floyd Red Crow Westerman  | … |  Papa   |
|  Pepe Serna  | … |  Alessandro   |
|  Lupe Ontiveros  | … |  Maria   |
|  Alexis Cruz  | … |  Heyman   |
|  Chuck E. Weiss  | … |  Whizzy   |
Aiheesta muualla

Soturi Internet Movie Databasessa (englanniksi)
Soturi Elonet.
Julien Absalon

| Mitalit | Mitalit | Mitalit |  |
| --- | --- | --- | --- |
|  Julien Absalon |  Julien Absalon |  Julien Absalon |  |
Maa:   Ranska
Miesten pyöräily
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | maastoajo |  |
|  Kultaa | Peking 2008 | maastoajo |  |
| MM-kilpailut  | MM-kilpailut  | MM-kilpailut  |  |
|  Kultaa | Les Gets 2004 | maastoajo |  |
|  Kultaa | Livigno 2005 | maastoajo |  |
|  Kultaa | Rotorua 2006 | maastoajo |  |
|  Kultaa | Fort Williams 2007 | maastoajo |  |
|  Kultaa | Hafjell 2014 | maastoajo |  |
|  Hopeaa | Canberra 2009 | maastoajo |  |
|  Pronssia | Champéry 2011 | maastoajo |  |
Julien Absalon (s. 16. elokuuta 1980 Remiremont) on ranskalainen maastopyöräilijä. Hän voitti olympiakultaa vuoden 2004 kesäolympialaisissa Ateenassa ja vuoden 2008 kesäolympialaisissa Pekingissä. Hän on voittanut maailmanmestaruuden 2004, 2005, 2006, 2007 ja 2014 sekä saanut MM-hopeaa 2009 ja MM-pronssia 2011.
EM-kilpailuissa hän on saanut kultaa 2006 ja 2014 sekä hopeaa 2003, 2005, 2007 ja 2011. Absalon kilpailee sveitsiläisessä BMC-maastopyöräilytallissa ja hän on voittanut maailmancupin kokonaiskilpailun vuosina 2003, 2006, 2007, 2008, 2009 ja 2014. Lisäksi hän on voittanut useita maailmancupin osakilpailuja.
Aiheesta muualla

Wikimedia Commonsissa on kuvia tai muita tiedostoja aiheesta .
BMC-joukkueen kotisivu (Arkistoitu – Internet Archive) (englanniksi) (saksaksi) (ranskaksi) (italiaksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Julien Absalon
Käännös suomeksi
Jon Klemm

| Jon Klemm |
| --- | --- |
 Klemm Straubing Tigersin paidassa 2008
Henkilötiedot
Koko nimi:  Jonathan Darryl Klemm
Syntynyt: 8. tammikuuta 1970 (ikä 54) Cranbrook, Brittiläinen Kolumbia, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  188 cm
Paino:  92 kg
Pelaajaura
Pääsarjaura:  1986–2009
Seurat:  Quebec Nordiques  Colorado Avalanche  Chicago Blackhawks  Dallas Stars  Los Angeles Kings
Jonathan Darryl Klemm (s. 8. tammikuuta 1970 Cranbrook, Brittiläinen Kolumbia, Kanada) on kanadalainen uransa lopettanut jääkiekkoilija, joka pelasi puolustajana. Klemm pelasi urallaan NHL:ssä Quebec Nordiquesin, Colorado Avalanchen, Chicago Blackhawksin, Dallas Starsin ja Los Angeles Kingsin joukkueissa.
Klemm voitti Memorial Cupin vuonna 1991 Spokane Chiefsin riveissä, jolloin hän toimi seuran kapteenina. Stanley Cupin hän saavutti Colorado Avalanchen riveissä vuosina 1996 ja 2001. Yhteensä Klemm teki NHL-urallaan 773 ottelussa pisteet 42+100=142. AHL:n kaudella 1994–1995, edustaessaan Cornwall Acesia, Klemm valittiin 4. joulukuuta viikon pelaajaksi. Klemmin ammattilaisuran viimeinen kausi oli DEL-kausi 2008–2009, minkä Klemm pelasi Straubing Tigersin paidassa.
Jun Bouterey-Ishido

Jun Bouterey-Ishido (s. 13. maaliskuuta 1990 Christchurch) on uusiseelantilainen pianisti.
Bouterey-Ishido aloitti pianonsoiton 5-vuotiaana. Hän on opiskellut Canterburyn yliopistossa, Franz Lisztin musiikkiakatemiassa, Stuttgartin musiikin ja esittävien taiteiden yliopistossa ja Baselin kaupungin musiikkiakatemiassa. Maisterinarvot hänellä on pianonsoitossa ja kamarimusiikissa. Hänen opettajiensa joukossa on ollut Kirill Gerstein. Hän on osallistunut muiden muassa Edith Fischerin, Ferenc Radosin, Jorge Pepi-Alosin, Piers Lanen, Alfred Brendelin ja Thomas Adèsin pitämille mestarikursseille.
Bouterey-Ishido piti ensimmäisen resitaalinsa ulkomailla vuonna 2002 Australiassa. Sittemmin hän on esiintynyt sooloresitalistina esimerkiksi Kyproksella, Sveitsissä, Unkarissa, Saksassa, Chilessä ja Japanissa. Hän oli mukana perustamassa palkittua Calvino Trioa. Hänen henkilökohtaisia kilpailumenestyksiään ovat olleet ensipalkinto Kerikerin kansainvälisessä pianokilpailussa (2008) ja toinen sija Maj Lind -pianokilpailussa (2017). Bouterey-Ishido on levyttänyt säveltäjä Gao Pingin teoksia.
Bouterey-Ishidon veli on sellisti Yuuki Bouterey-Ishido.
Soutu kesäolympialaisissa 2020 – naisten yksikkö

Naisten soudun yksikkö Tokion kesäolympialaisissa 2020 kilpaillaan 23.–30. heinäkuuta Sea Forest Waterwaylla. Kilpailuun osallistuu vähintään 32 urheilijaa.
Karsinnat

Olympialaisiin pääsee vähintään 32 urheilijaa. MM-kilpailuissa 2019 jaettiin yhdeksän maapaikkaa. Aasian/Osenian, Afrikan ja Amerikan karsintaregatoissa jaetaan jokaisessa viisi maapaikkaa. Euroopan karsintakilpailussa jaetaan kolme maapaikkaa. Kaksi paikkaa jaetaan erillisessä karsintaregatassa. Kilpailuun kutsutaan erillisellä kutsulla kaksi urheilijaa. Jos isäntämaa Japani ei saa paikkaa karsintatapahtumissa, myönnetään sille yksi kiintiöpaikka.
Karsinnat > Paikan varmistaneet maat

| Kilpailu/karsintatapa | Ajankohta | Paikat |  |
| --- | --- | --- | --- |
| Isäntämaa |  | 0 |  |
| MM-kilpailut 2019 | 25. elokuuta – 1. syyskuuta 2019 | 9 |  Yhdysvallat    Iso-Britannia    Sveitsi    Irlanti    Uusi-Seelanti    Kanada    Kiina    Alankomaat    Itävalta |
| Afrikan karsintaregatta | 10. – 12. lokakuuta 2019 | 5 |  Namibia    Marokko    Uganda    Togo    Nigeria |
| Amerikan karsintaregatta | 4.–5. maaliskuuta 2021 | 5 |  Kuuba    Meksiko    Paraguay    Puerto Rico    Trinidad ja Tobago |
| Euroopan karsintaregatta | 5.–7. huhtikuuta 2021 | 3 |  Venäläiset olympiaurheilijat    Serbia    Ruotsi |
| Aasia-Osenian karsintaregatta | 5.–7. toukokuuta 2021 | 6 |  Iran    Kiinan Taipei    Etelä-Korea    Hongkong    Qatar    Singapore |
| Erillinen karsintaregatta | 16.–18. toukokuuta 2021 | 2 |  Kreikka    Valko-Venäjä |
| Erillinen kutsu |  | 2 |  Sudan    Nicaragua |
Jun Endō

| 0 | 1 | 2 |
| --- | --- | --- |

Henkilötiedot
Koko nimi: Jun Endō
Syntymäaika: 24. toukokuuta 2000 (ikä 24)
Syntymäpaikka: Fukushima, Japani
Kansalaisuus: Japani
Pelipaikka: Hyökkääjä
Pituus: 167 cm
Seura
Seura: Angel City
Seurat
| Vuodet | Seura | O (M) |
| 2018–2021 2022– | Nippon TV Beleza Angel City |  |
Maajoukkue
| 2019– | Japani | 34 (3) |
Jun Endō (jap. 遠藤 純, Endō Jun, s. 24. toukokuuta 2000) on japanilainen jalkapalloilija. Hän on pelipaikaltaan keskikenttäpelaaja tai hyökkääjä. Hän edustaa seuratasolla yhdysvaltalaista Angel Cityä.
Endō saavutti hopeaa alle 17-vuotiaiden MM-kilpailuissa vuonna 2016 ja voitti kultaa alle 20-vuotiaiden MM-kilpailuissa vuonna 2018. Vuoden 2016 turnauksessa hän teki kolme maalia ja vuoden 2018 turnauksessa kaksi. Hän on pelannut Japanin naisten maajoukkueessa ennen vuoden 2023 MM-kilpailuja 34 ottelua ja tehnyt niissä kolme maalia. MM-kilpailuissa 2019 hän pelasi avauskokoonpanossa kahdessa allkulohko-ottelussa ja tuli vaihdosta kentälle yhdessä.
Juri Šaporin

Juri Aleksandrovitš Šaporin (ven. Ю́рий Алекса́ндрович Шапо́рин; 8. marraskuuta (j. 27. lokakuuta) 1887 Hluh’iv – 9. joulukuuta 1966 Moskova, Neuvostoliitto) oli ukrainalaissyntyinen neuvostoliittolainen säveltäjä. Hän opiskeli musiikkia Kiovassa ja Pietarissa, jossa hän suoritti ensin oikeustieteen tutkinnon. Hän opiskeli konservatoriossa 1913–1918 ja valmistui säveltäjäksi ja orkesterinjohtajaksi. Hänen opettajiaan olivat Nikolai Sokolov, Maksimilian Steinberg ja Nikolai Tšerepnin. Hän työskenteli sitten teattereissa ja opettajana Moskovan konservatoriossa. Hän sävelsi teatterimusiikkia sekä elokuvamusiikkia yli 80 elokuvaan, mutta muu sävellystuotanto on vähäinen ja sitä sävyttää osin sosialistinen realismi, tosin hän ei Stalinin aikana joutunut varsinaisen vainon kohteeksi.  Hänen tunnetuimpiin teoksiinsa kuuluu vuonna 1957 valmistunut ooppera Dekabristy (Dekabristit).
Šaporin perusti Maksim Gorkiin ja Aleksandr Blokin kanssa Leningradin suuren draamateatterin.
Kirill Kozlovski on levyttänyt kaikki  Šaporinin pianoteokset.
Juhana Morits Nassaulainen

| Juhana Morits Nassaulainen |
| --- | --- |

Henkilötiedot
Syntynyt: 17. kesäkuuta 1604 Dillenburg, Pyhä saksalais-roomalainen keisarikunta
Kuollut: 20. joulukuuta 1679 (75 vuotta) Kleve, Brandenburg-Preussi
Juhana Morits Nassaulainen (holl. Johan Maurits van Nassau-Siegen, lempinimeltään Brasilialainen; 17. kesäkuuta 1604 Dillenburg, Pyhä saksalais-roomalainen keisarikunta – 20. joulukuuta 1679 Kleve, Brandenburg-Preussi) oli alankomaalainen siirtomaaherra ja sotilaskomentaja, joka lujitti hallintoa Alankomaiden Brasiliassa vuosina 1636–1644.
Elämä ja ura

Juhana Morits oli Nassau-Siegen-Dillenburgin kreivin Juhanan poika ja Vilhelm Vaiteliaan vanhemman veljen Juhanan pojanpoika. Hän kunnostautui serkkunsa, käskynhaltija Fredrik Henrik Oranialaisen sotaretkillä Espanjaa vastaan. Tämä suositteli vuonna 1636 Alankomaiden Länsi-Intian kauppakompanian johtajille Juhana Moritsia yhtiön hiljattain valloittaman Brasilian kenraalikuvernööriksi. Juhana Morits rantautui Recifeen, hollantilaisten tärkeimpään linnakkeeseen, tammikuussa 1637. Hän laajensi menestyksekkäiden sotaretkien avulla vähitellen hollantilaisten hallussa olevia alueita etelässä sijaitsevasta Sergipestä pohjoisessa sijaitsevaan São Luísiin. Hän valloitti myös portugalilaisten hallussa olevat Castelo de São Jorge da Minan ja São Tomén alueet Afrikan länsirannikolla varmistaakseen kaupankäynnin ja toimittaakseen afrikkalaisia orjia Brasilian plantaaseille. Arkkitehti Pieter Postin avustuksella hän rakennutti Recifeen uusia rakennuksia ja nimesi kaupungin Mauritstadiksi. Taitavalla politiikallaan hän sai siirtokunnan kukoistavaksi ja onnistui suostuttelemaan portugalilaiset uudisasukkaat alistumaan rauhallisesti Alankomaiden hallintoon. Suvaitsemattomat kalvinistiset saarnaajat ja Portugalin kansallismielisten tunteiden herääminen Portugalin vapauduttua Espanjasta vuonna 1640 kuitenkin vaikeuttivat hänen pyrkimyksiään. Hänen suuret suunnitelmansa ja tuhlailevat menonsa huolestuttivat Länsi-Intian kauppakomppanian säästäväisiä johtajia, mutta Juhana Morits kieltäytyi hoitamaan virkaansa, ellei hänelle annettaisi täydellistä päätösvaltaa. Hän palasi Eurooppaan heinäkuussa 1644. Seuraavana vuonna Brasiliassa puhkesi kapina Alankomaiden hallintoa vastaan.
Fredrik Henrik nimitti hänet ratsuväen komentajaksi, ja hän osallistui vuosien 1645 ja 1646 sotaretkiin. Vuonna 1647 Juhana Morits otti vastaan Klevesin, Markuksen ja Mindenin käskynhaltijan (kuvernöörin) viran Brandenburgin vaaliruhtinas Fredrik Vilhelmiltä. Hänen menestyksensä Reininmaalla oli yhtä suuri kuin Brasiliassa, ja hän osoittautui erittäin kyvykkääksi ja viisaaksi hallitsijaksi. Vuoden 1652 lopussa hänet nimitettiin johanniittain ritarikunnan suurmestariksi. Hän johti hollantilaista armeijaa vuonna 1665 toisessa englantilais-hollantilaisessa sodassa Englannin liittolaista, Münsterin piispaa Christoph Bernhard von Galenia vastaan. Vilhelm III Oranialainen nimitti hänet sitten Frieslandin ja Groningenin joukkojen komentajaksi puolustamaan maakuntien itäistä rajaa Ranskan–Hollannin sodassa. Hän kunnostautui Seneffen taistelussa vuonna 1674 ja jäi eläkkeelle seuraavana vuonna. Hänen Haagissa sijaitsevassa Mauritshuis-talossaan, jonka Pieter Post suunnitteli hänelle, on nykyään tunnettu taidemuseo.
Aiheesta muualla

Kuvia tai muita tiedostoja aiheesta Juhana Morits Nassaulainen Wikimedia Commonsissa
Soulgrind

| Soulgrind> Tiedot |
| --- | --- |
Toiminnassa:  1992–
Tyylilaji:  goottimetalli, black metal
Kotipaikka:  Helsinki
Laulukieli:  englanti
Jäsenet:  Whisper Lilith, laulu   Lord Heikkinen, kitara   Tero Kemppainen, kitara   Tapio Wilska, bassokitara   Agathon the Beast, rummut   Azhemin, kosketinsoitin, laulu  
Levy-yhtiö:  MMI Records, 1992–1995   Holy Records, 1999–2007   Femme Metal Records, 2010  
Infobox OKNimi-testi OK: 
Soulgrind on suomalainen goottimetalli- /black metal -yhtye, joka on perustettu vuonna 1992. Jäsenet toimivat useissa eri yhtyeissä, kuten Thy Serpentissä ja Finntrollissa.
Jäsenet

Whisper Lilith – laulu
Lord Heikkinen – kitara (1992–)
Tero Kemppainen – kitara
Tapio Wilska – basso
Azhemin – kosketinsoitin, laulu
Jäsenet > Entiset jäsenet

Agathon the Beast – rummut
JP Immonen – basso
Louhi the Beast – rummut
Toni Näykki – kitara
Trooper – kitara
Ceasar McLaunone – laulu
Diskografia

La Matanza, El Himno Pagano (1993,  Malodorous Mangled Innards Records)
Ladit A.D. 1999: Bihttpotb (1995,  Malodorous Mangled Innards Records)
Whitsongs (1997,  Icarus Music)
Kalma (1999,  Holy Records)
Elixir Mystica (2001,  Holy Records)
Into the Dark Vales of Death (2002,  Holy Records)
The Origins of the Paganblood (2005,  Holy Records)
Pakana (2007,  Holy Records)
The Tuoni Pathway (2010,  Femme Metal Records)
EP:t
Santa Sangre (1993,  Malodorous Mangled Innards Records)
Black Orchid (1994,  Malodorous Mangled Innards Records)
March Butterfly (2010,  omakustanne)
Helkavirsiä, Promo 1997 (1997)
Aiheesta muualla

Soulgrind Encyclopaedia Metallumissa (englanniksi)
Soulgrind Myspacessa (englanniksi)